I januar 1993 ble «Ordinary World» gitt ut som singel i England. Dette ble en av gruppens mest suksessrike låter med førsteplass i Italia, tredjeplass i USA, sjetteplass i England, andreplass i Canada og femteplass i Norge. Den spilles ennå i dag jevnlig på radio og i musikkanalene. Da de opptrådte i Norge i 2005 på Nobels fredspriskonsert, var dette en av låtene de spilte. Med sitt lavmælte preg skiller den seg ut fra bandets andre hits. Simon Le Bon som skrev «Ordinary World», fikk blant annet Ivor Novello-prisen for den.